Three Billboards Outside Ebbing, Missouri

Three Billboards Outside Ebbing, Missouri merupakan filem jenayah dan komedi gelap tahun 2017 yang ditulis, diarah dan diterbitkan oleh Martin McDonagh. Ia dibintangi oleh Frances McDormand, Woody Harrelson, Sam Rockwell, John Hawkes, dan Peter Dinklage. Ia berkisarkan seorang ibu yang membeli tiga buah papan iklan untuk menarik perhatian masyarakat apabila polis di kawasannya gagal mencari suspek yang membunuh anak perempuannya.

Filem ini telah ditayangkan di Festival Filem Antarabangsa Venice ke-74 pada 24 September 2017. Selain itu, ia turut ditayangkan di Festival Filem Antarabangsa Toronto 2017, dimana ia memenangi hadiah utama, Anugerah Pilihan Penonton. Filem ini turut dipersembahkan di Festival Filem Antarabangsa Mar del Plata.

Three Billboards Outside Ebbing, Missouri telah ditayangkan di Amerika Syarikat pada 10 November 2017 dan di United Kingdom pada 12 Januari 2018 oleh Fox Searchlight Pictures. Filem ini menerima pujian dari pengkritik filem serta dinamakan sebagai salah satu filem terbaik 2017 oleh American Film Institute. Semasa Anugerah Golden Globe ke-75, filem ini memenangi Filem Terbaik - Drama, Pelakon Wanita Terbaik - Drama (McDormand), Pelakon Pembantu Lelaki Terbaik (Rockwell) dan Skrip Terbaik selain tercalon untuk Pengarah Terbaik dan Skor Asal Terbaik.

Pelakon
 Frances McDormand sebagai Mildred Hayes
 Woody Harrelson sebagai Sheriff Bill Willoughby
 Sam Rockwell sebagai Officer Jason Dixon
 John Hawkes sebagai Charlie Hayes
 Peter Dinklage sebagai James
 Lucas Hedges sebagai Robbie Hayes
 Abbie Cornish sebagai Anne Willoughby
 Samara Weaving sebagai Penelope
 Caleb Landry Jones sebagai Red Welby
 Clarke Peters sebagai Abercrombie
 Darrell Britt-Gibson sebagai Jerome
 Kathryn Newton sebagai Angela Hayes
 Kerry Condon sebagai Pamela
 Željko Ivanek sebagai Desk Sergeant Cedric Connolly
 Amanda Warren sebagai Denise
 Sandy Martin sebagai Mrs. Dixon, ibu Jason
 Christopher Berry sebagai Tony
 Nick Searcy sebagai Father Montgomery

Rujukan

Pautan luar
 
 
 
 
 
 

Filem 2017
Filem bahasa Inggeris
Filem arahan Martin McDonagh
Filem Amerika Syarikat tahun 2017
Filem United Kingdom tahun 2017